kardosdrur/scandi-wiki huggingface dataset:
Grażyna Bacewicz

Grażyna Bacewicz (født 5. februar 1909 i Lodz, Polen, død 17. januar 1969 i Warsawa, Polen) var en polsk komponist og violinist. 

Bacewicz begyndte at studere violin og komposition på Warsawa musikkonservatorium.
Hun fortsatte så sine studier hos Nadia Boulanger i Paris. 

Hun skrev mest for sit eget instrument violinen, 7 violinkoncerter, 5 symfonier, violin sonater, 7 strygekvartetter, 2 pianokvintetter og kammermusik.

Bacewicz komponerede i neoklassisk stil, men blev senere i livet inspireret i kompositorisk stilretning efter Witold Lutoslawski.

Udvalgte værker 

 Symfoni nr. 1 (1945) - for orkester
 Symfoni (1946) - for strygeorkester
 Symfoni nr. 2 (1951) - for orkester
 Symfoni nr. 3 (1952) - for orkester
 Symfoni nr. 4 (1953) - for orkester
 Bratschkoncert (1967-68) - for bratsch og orkester
 Klaverkoncert (1949) - for klaver og orkester
 Cellokoncert nr. 1 (1951) - for cello og orkester 
 Cellokoncert nr. 2 (1963) - for cello og orkester 
 7 Violinkoncerter (1937, 1945, 1948, 1951, 1954, 1957, 1965) - for violin og orkester
 7 Strygekvartetter (1938, 1942, 1947, 1951, 1955, 1960, 1965)
 "Polsk dans" (1948) - for violin og klaver 
 "Mazoviansk dans" (1951) - for violin og klaver
 5 Violinsonater (1945, 1946, 1947, 1949, 1951)  - for violin og klaver
 3 Violinsonater (1929, 1941 "No.1", 1958 "No.2") - for soloviolin
 Kvartet for 4 Violiner (1949)
 Kvartet for 4 Violoncelli (1964)

Kilde 
 Om Grazyna Bacewicz

Eksterne henvisninger 

Komponister fra Polen
Klassiske komponister fra det 20. århundrede
Kvindelige komponister
Erwin Schulhoff

Erwin Schulhoff (født 8. juni 1894 i Prag i Tjekkiet - død 18. august 1942 i Dachau) var en tjekkisk komponist og pianist. 

Schulhoff var i begyndelsen inspireret af Claude Debussy, Richard Strauss og Alexander Scriabin. Senere slog han over i en neoklassisk stil med elementer fra jazz og tidens danserytmer. 

Han skrev 9 symfonier i meget blandet stil, to operaer, to balletter, en klaverkoncert og et jazzoratorium. Han efterlod sig to ufuldendte symfonier. 

Han døde angiveligt af tuberkulose i 1942 i den tyske koncentrationslejr Dachau i  Bayern.

Værker 

 "Tysk Symfoni" (1919) - for orkester 
 Symfoni nr. 1 (1925) - for orkester
 Symfoni nr. 2 (1932) - for orkester
 Symfoni nr. 3 (1935) - for orkester
 Symfoni nr. 4 (1937) - for orkester
 Symfoni nr. 5 (1938–39) - for orkester
 Symfoni nr. 6 "Frihed" (1940) - for kor og orkester
 Symfoni nr. 7 (1941–42) - for orkester
 Symfoni nr. 8 (ufuldendt) (1941–42) - for orkester
 Klaverkoncert (1913) - for klaver og orkester
 "Flammen" (1927-1929) - opera
 "Ogelala" (1922) - ballet 
 "Jazzoratorium" (1930) - for højttalere, jazzsangere, blandet kor og symfonisk jazzorkester
 2 Strygerkvartetter (1924, 1925)
 "Dobbelt koncert" (1927) - for fløjte, klaver, violin og orkester

Eksterne henvisninger 

Komponister fra Tjekkiet
Klassiske komponister fra det 20. århundrede
Ofre for Holocaust
Ludvig Faddejev

Ludvig Dmitrijevitj Faddejev (, ; født 23. marts 1934 i Leningrad, Sovjetunionen, død 26. februar 2017 samme sted) var en russisk teoretisk fysiker og matematiker, der er mest kendt for opdagelsen af Faddejev-Popov-spøgelser (med Viktor Popov) og Faddejevligningerne. Hans arbejde førte til opfindelsen af kvantegrupper.

Faddejev blev født i Leningrad og gik på Leningrad Statsuniversitet og fik i 1959 sin ph.d. for afhandlingen med titlen Properties of S-Matrix for the Scattering on a Local Potential under vejledning af Olga Ladysjenskaja og Vladimir Fok.

Hæder og priser 
Faddejev har været medlem af Det russiske videnskabsakademi siden 1976 såvel som af en række udenlandske akademier; herunder United States National Academy of Sciences og Académie des sciences.  Han har modtaget Sovjetunionens statspris (1971), Dannie-Heineman-prisen for matematisk fysik (1975), Diracmedaljen (1990), Demidovprisen (2002) og Den russiske føderations statspris (1995, 2004), Henri Poincaré-prisen (2006) og Shawprisen (2008). Han ledte Den internationale matematiske union fra 1986 til 1990.

Referencer

Eksterne henvisninger 

 

Fysikere fra Rusland
Matematikere fra Rusland
Teoretiske fysikere
Personer fra Sankt Petersborg
Federico Castelluccio

Federico Castelluccio (født 29. april 1964 i Napoli i Italien) er en italiensk-amerikansk skuespiller som er mest kendt for sin rolle som Furio i den prisbelønnede tv-serie The Sopranos, hvor han medvirkede i 36 episoder i perioden 2000 til 2002.

Castelluccio er født i Italien, men er opvokset i New Jersey, som hans forældre flyttede til i 1968. Han filmdebuterede så sent som i 2001 i krimi-komedien Made og har sidenhen gæsteoptrådt i tv-serien NYPD Blue (2003). Han har tillige haft en større rolle i filmen The Obscure Brother fra 2007.

Eksterne henvisninger 

 
Federico Castelluccio Official Site 

Skuespillere fra USA
personer fra Napoli
Mor

En mor eller moder er en kvinde, som har et barn. Grundlæggende set er ordet mor en biologisk betegnelse, men adopterede børn og stedbørn kalder ofte adoptivmoren eller stedmoren for mor.

Former for moderskab 
En ikke nødvendigvis komplet liste over varianter af mødre:
 Biologisk mor
 Rugemor
 Stedmor
 Adoptivmor
 Hønemor
 Ravnemor
 Gudmor

Se også 
 Far
 Matriarkat 
 Moderskib
 Mors dag

Litteratur 
 "The Evolutionary Biology of Human Female Sexuality", by Randy Thornhill, Steven W. Gangestad
 "Motherhood – How should we care for our children?", by Anne Manne
 "Mother nature: maternal instincts and how they shape the human species", by Sarah Blaffer Hrdy

Familierelationer
Adolf Loos

Adolf Loos (født 10. december 1870 i Brünn, Østrig-Ungarn (nuværende Brno, Tjekkiet), død 23. august 1933 i Wien) var en østrigsk arkitekt og kulturkritiker, hovedsagelig virksom i Wien.

Loos, som i Wien tilhørte samme radikale kulturkreds som Karl Kraus, Oskar Kokoschka og Arnold Schönberg, erklærede krig mod alle slags ornamenter i det polemiske skrift Ornament und Verbrechen fra 1908.

Liv og arbejde 
Adolf Loos voksede op som søn af en stenhugger i Brünn. Han var ni år gammel, da hans far døde. Hans mor gjorde ham arveløs da han var 23, fordi han til hendes sorg ikke ville fortsætte i sin fars fodspor.  Uddannelsen fik han dels i Böhmen og dels på Den polytekniske læreanstalt i Dresden. Han modtog impulser fra Gottfried Semper og Karl Friedrich Schinkel, og blev påvirket af Vitruvius' skrifter.

Efter endt uddannelse rejste han til USA. Under opholdet arbejdede han både som tallerkenvasker og journalist. Han lærte Chicago-skolen at kende, og så verdensudstillingen i Chicago i 1893.

I 1896 vendte han tilbage til Wien. I 1903 grundlagde han tidsskriftet Das Andere (= Det andet), der havde som mål at agitere for en vestlig/anglofil kultur. Tidsskriftet kom bare ud med to numre, hvor alt var skrevet af Loos. I denne periode var han en del af Wiens avantgarde, og lærte blandt andet Arnold Schönberg at kende. De ønskede et brud med den traditionelle kunst.

I 1908 skrev han Ornament og forbrydelse, som er et af 1900-tallets vigtigste manifester om formgivning og arkitektur. Han blev nu en yndet foredragsholder.

Som arkitekt havde han hidtil haft en række opgaver med interiører, og arbejdet med forretningsdesign, men i 1911 fik han opdraget "Haus am Michaelerplatz" som er blevet karakteriseret som "en ikke-tatoveret, moderne arkitektur". Det kaldes også "huset uden øjenbryn", og blev af mange wienere oplevet som et monstrum. I 1911 eller året efter tegnede Adolf Hitler Michaelerplatz, og har gengivet hele pladsen, minus Loos' bygning. I stedet tegnede han et hus ind, der havde stået der på 1700-tallet. 

Loos' næste opdrag var en række villaer, deriblandt Villa Steiner, Villa Scheu og Villa Horner. Karakteristisk for disse er nøgne, pudsede facader og strenge geometriske linjer, mens interiøret viser forfinede, elegante detaljer, og egne teorier om udnyttelse af pladsen. Der er stor kontrast mellem det ydre og det indre, med træk fra engelsk og amerikansk boligindretning.

Bygningsværker (udvalg) 
 Haus Steiner, Wien, 1910
 Haus Rufer, Wien, 1922
 Maison Tzara, Paris, 1925 (til digteren Tristan Tzara)
 Khuner Villa, Østrig, 1930

Henvisninger

Eksterne henvisninger 
 

Kritikere
Arkitekter fra Østrig
Personer fra Brno
Østrigere i 1800-tallet
Østrigere i 1900-tallet
Livjægerne på Amager

Livjægerne på Amager er en ballet koreograferet af August Bournonville med musik af V.C. Holm. Balletten havde urpremiere på Det kongelige Teater 19. februar 1871 og blev således en af Bournonvilles sene balletter. Den unge franske sanger, komponist og løjtnant Edouard Du Puy blev model for hovedfiguren i balletten, hvor man får et indblik i bøndernes liv på det landlige Amager syd for København.

Balletter af August Bournonville
Rutger Hauer

Rutger Oelsen Hauer (født 23. januar 1944, død 19. juli 2019) var en hollandsk skuespiller. Han kendes bl.a. for sin medvirken i filmene Blade Runner og Batman Begins.

Endvidere har han medvirket i Paul Verhoevens Turkish Delight fra 1973, der i 1999 modtog Rembrandt-prisen som århundredets bedste hollandske film.

Filmografi 
 24 hours to live (2017)
 Admiral (2015)
 Letters From Mother Teresa (2014)
 Requiem 2031 (2011)
 Alle for én (2011)
 Blade Runner - The Final Cut (2008)
Sin City (2005)
 Nostradamus (1993)
 Buffy - vampyrernes skræk (1992)
 Blade Runner - The Directors Cut (1992)
 Wedlock (1991)
 Split second (1991)
 Up to Date (1989)
 Blindt raseri (1989)
 Legenden om en hellig dranker (1988)
 Sallows helte (1988)
 Flugten fra Sobibor (1987)
 Dusørjægeren (1987)
 På stop med en dræber (1986)
 Den vilde kriger (1985)
 Ladyhawke og lommetyven (1985)
 Eureka (1983)
 Den blodige weekend (1983)
 Blade Runner (1982)

 Nighthawks (1981)

 Hemmelig mission (1977)
 Soldaat van Oranje
 Tyrkisk konfekt (1973)

Kilder

Eksterne henvisninger 

 

Skuespillere fra Nederlandene
Nederlændere i 1900-tallet
Nederlændere i 2000-tallet
Appletini

Appletini er en drink som består af vodka og enten æblejuice, æblecider eller æblelikør og stammer oprindelig fra Sydney, Australien.

Den serveres typisk med en skive æble på glasset.

Eksterne henvisninger 

 About.com:Coctails (engelsk) 
Drinks
FC Santa Coloma

Futbol Club Santa Coloma er en fodboldklub hjemmehørende i den andorranske landsby Santa Coloma. Hjemmekampene spilles på Staio de Estadi Comunal d'Aixovall, hvor også de fleste landskampe spilles, da det er landets største med plads til 1.800 tilskuere.

I kvalifikationen til UEFA cuppen i 2003-04 mødte de Esbjerg fB og tabte sammenlagt 1-9. Målscoren på hjemmebane var argentineren Hernan Walker.

Titler 
 Andorranske mesterskaber (13): 2001, 2003, 2004, 2008, 2010, 2011, 2013–14, 2014–15, 2015–16, 2016–17, 2017–18, 2018–19
 Andorranske pokalturnering (8): 1991, 2001, 2003, 2004, 2005, 2006, 2007 og 2009

Fodboldklubber i Andorra
Etableret i 1986
Café Landtmann

Café Landtmann er en café og restaurant i Wien. Den blev etableret i 1873, og er et af de fremmeste eksempler på klassiske caféer i den østrigske hovedstad.

Caféen har siden grundlæggelsen været et vigtigt mødested for byens intellektuelle, som blandt andre talte Sigmund Freud, Gustav Mahler og Josef Breuer. Under befrielsen af Wien henimod afslutningen af anden verdenskrig, stormede russiske soldater caféen og skød interiøret i stykker. Stedet blev senere restaureret og genåbnet.

Beliggende i nærheden af det østrigske parlament, er caféen i dag et populært samlingspunkt for politikere, journalister og forretningsfolk.

Eksterne henvisninger 

Landtmann
Etableret i 1873
Bygninger, konstruktioner og anlæg i Wien
Restauranter i Østrig
Vladimir Vysotskij

Vladimir Semjonovitj Vysotskij (, ; født 25. januar 1938 i Moskva, Sovjetunionen, død 25. juli 1980 i Moskva) var en russisk sanger, sangskriver, digter og skuespiller af blandet jødisk og russisk afstamning, hvis karriere har haft en enorm og varig indflydelse på den russiske kultur. Han var mest aktiv 1959-1980.

Historie 

Vysotskijs far var en jødisk officer (oberst). Hans mor var en russisk oversætter. Hans forældre blev skilt kort efter hans fødsel, og han blev opdraget af sin far og stedmor af armensk afstamning, som han kaldte "Tante" Jevgenija. I 1955 kom han ind på Moskvas institut for byggeri og anlæg (МИСИ), men droppede ud efter blot et semester for at forfølge sin karriere. I 1959 begyndte han at optræde på Aleksandr Pusjkin-teatret.

Ægteskab 
Vysotskijs første kone var Izolda Zjukova. Han mødte sin anden hustru, Ljudmila Abramova i 1961. De blev gift i 1965 og havde to sønner, Arkady og Nikita. Siden 1969 var han gift med den franske skuespillerinde Marina Vlady og parret holdt sammen til hans død i 1980, selv om de overvejende boede hver for sig i hhv. Paris og Moskva. Marina Vlady meldte sig ind i det franske kommunistparti.

Senere år 

I midten af 1970'erne var Vysotskij blevet ramt af alkoholisme. Mange af hans sange havde direkte eller metaforisk forbindelse med alkoholisme, galskab, mani og tvangstanker. Samtidig fik Vysotskij officiel anerkendelse som teater- og filmskuespiller.

Død 

På trods af sin succesfulde skuespillerkarriere fortsatte Vysotskij med sine koncerturneer i hele landet, ofte på en kompulsiv som mod slutningen af sit liv drev sin voksende afhængighed af euforiserende stoffer, først amfetamin, derefter opiater. Dette bidrog til en forværring af hans helbred, og han døde i Moskva i en alder af 42 år af hjertesvigt. Vysotskijs lå på lit de parade på Taganka-teatret, hvorfra bisættelsen fandt sted. Han blev senere begravet på Vagankovskoje-kirkegården i Moskva. Han døde i midten af de olympiske lege, og tusindvis af Moskvas borgere forlod stadionerne for at deltage i begravelsen. Titusindvis af mennesker gik ud på gaden for at fange et glimt af hans kiste.

Filmografi i udvalg 
 713-j prosit posadku (da.: 713 anmoder om tilladelse til landing, 1962)
 Strjapukha (da.: Kokken, 1965)
 Vore sønner (1965)
 Vertikal (1967)
 Interventsija (da.: Intervention, 1968)
 Khozjain tajgi (da.: Taigaens mester, 1968
 Sluzjili dva tovarisjja (da.: To kammarater tjente, 1968)
 Opasnyje gastroli (da.: Farlige ture, 1969)
 Tjetvjortyj (da.: Den fjerde, 1972)
 Plokhoj khorosjij tjelovek (da.: Den dårlige gode mand, 1973)
 Ivan da Marja (da.: Ivan og Marja, 1974)
 Begstvo mistera Mak-Kinli (da.: Mr. McKinleys flugt, 1975)
 Skaz pro to, kak tsar Pjotr arapa zjenil (da.: Fortællingen om, hvordan araberen zat Peter giftede sig, 1976)
 Mesto vstretji izmenit nelzja (da.: Mødestedet kan ikke ændres]]'', tv-serie 1979)

Galleri

Referencer

Eksterne henvisninger 

 V. Vysotskijs sange oversat til dansk
 

Musikere fra Rusland
Skuespillere fra Rusland
Digtere fra Rusland
Sangskrivere
Personer fra Moskva
Probot (album)

Probot var et heavy metal projekt af Dave Grohl (Ex-trommeslager i Nirvana og forsanger i Foo Fighters). Han fik en masse store forskellige heavy metal kunstnere til at lave en sang til albummet. Pladen blev udgivet 23. november, 2003.

Album 
 Centuries of Sin (feat. Cronos fra Venom) 4:09 
 Red War (feat. Max Cavalera fra Soulfly, Cavalera Conspiracy  og Sepultura) 3:30 
 Shake Your Blood (feat. Lemmy fra Motörhead) 2:59 
 Access Babylon (feat. Mike Dean fra Corrosion of Conformity) 1:24 
 Silent Spring (feat. Kurt Brecht fra Dirty Rotten Imbeciles) 3:28 
 Ice Cold Man (feat. Lee Dorrian fra Cathedral og Napalm Death og Kim Thayil fra Soundgarden) 5:53 
 The Emerald Law (feat. Wino fra Saint Vitus and The Obsessed) 5:33 
 Big Sky (feat. Tom G. Warrior fra Celtic Frost og Hellhammer) 4:51 
 Dictatorsaurus (feat. Snake fra Voivod) 3:52 
 My Tortured Soul (feat. Eric Wagner fra Trouble) 5:00 
 Sweet Dreams (feat. King Diamond fra King Diamond og Mercyful Fate og Kim Thayil fra Soundgarden) 5:23 
 I Am the Warlock (feat. Jack Black fra Tenacious D [bonustrack]) 3:04

Album fra 2004
Heavy metal-album
Hydrokultur (botanik)

Hydrokultur er en metode til at få planter til at gro ved at anvende opløste plantenæringsmineraler i vand, uden jord. Landplanter kan f.eks. gro med deres rødder forankret i et plantenæringsløst medium såsom perlite, hydrofile letklinker, grus, groft sand, mineraluld, eller kokosstykker. En væske bestående af plantenæringsstoffer og iltet vand risles over planterødderne eller de befinder sig delvis i den.

På engelsk skelnes mellem hydroculture og hydroponics, hvor hydroponics er en delmængde af hydroculture.  Hydroponics er med aktiv vandpumpning og iltning.

Dybvandskultur er hydroponics med store vandmagasiner og formålet er at holde vandtemperaturen f.eks. mellem 16...22 °C, da mange planter har det dårligt (bl.a. rodsygdomme) med højere rodtemperaturer end 22 °C – og deres stofskifte sløves ved rodtemperaturer under 16 °C.

Traditionelle metoder og information 
Den traditionelle gør det selv metode består i en plasticspand med låg, hvor planten er anbragt i vækstmedium i en netpotte, der er fastmonteret i spandens låg. Rødderne går fra netpotten ned i det iltede næringsvand. Planten står som nævnt i et vækstmedium, det er altså ikke almindelig muld, der anvendes. En luftpumpe tilsluttet en luftsten, fra et akvarium, ilter næringsopløsningen, hvis nærings- og iltindhold måles med elektronisk udstyr og holdes konstant. Hvis dimensionerne mellem luftpumpe og vandspand harmonerer tåler planterødderne fuldstændig nedsænkning i det iltede næringsvand gennem hele plantens livscyklus. 

Planter absorberer normalt langt mere ilt direkte gennem luften end fra ilt gennem rødderne. Hydrokultur får planterødderne til at absorbere store mængder af ilt, som stimulerer næringsoptaget fra vandet. Dette fører til hurtig og stabil vækst gennem plantens livstid og det fører til større udbytte ved høsten.

De nødvendige materialer til et anlæg med hydrokultur 
 Klima-skærm mod regn indendørs kræves ventilation til styrkelse af planterne)
 Spand med låg. Et hul i låget holder netpotten oppe, hvis hul-diameteren er mindre end netpottens diameter
 Luftpumpe til akvarium
 Luftslange til akvarium
 Luftsten til akvarium
 Flydende blomsternæring
 PH-meter (til at måle næringsvandets surhedsgrad)
 EC-meter (til at måle næringsvandets indhold af næring)
 Vækstmedium, for eksempel letklinker(leca), perlit, rockwool eller kokos-fibre.
 Net-potte
 vand
 plante

Eksterne henvisninger 

 
Botanik
Dustin VanBallegooie

Dustin VanBallegooie (født 25. marts 1983 i Murilo, Ontario, Canada) er en canadisk ishockeyspiller der spiller for SønderjyskE.

Dustin VanBallegooie startede karrieren i Sault Ste. Marie Greyhounds i OHL-ligaen i Canada. 

Spillede i sæsonerne 2008-09, 2009-10, 2010-11 for SønderjyskE. Dansk mester med SønderjyskE 2008-09, 2009-10.

Eksterne henvisninger 
 Dustin VanBallegooie – karrierestatistikker

Ishockeyspillere fra Canada
FC Lausanne-Sport

FC Lausanne Sport er en fodboldklub hjemmehørende i den schweisiske by Lausanne. Klubben blev stiftet i 1896 under navnet Montriond Lausanne. Det nuværende navn opstod i 1920, da klubben slog sig sammen med Club Hygienique.

Klubben spiller sine hjemmekampe på Stade Olympique de la Pontaise, som blev opført i forbindelse med VM i fodbold 1954. Alle 15.850 pladser er siddepladser.

Titler
 Schweisiske mesterskaber (7): 1913, 1932, 1935, 1936, 1944, 1951 og 1965
 Schweisiske pokalturnering (9): 1935, 1939, 1944, 1950, 1962, 1964, 1984, 2000 og 2010

Eksterne henvisninger 

Fodboldklubber i Schweiz
Etableret i 1896
FN's kvindekonvention

FN's kvindekonvention, med det fulde navn De forenede nationers kvindekonvention om afskaffelse af alle former for diskriminering af kvinder, er en international konvention som blev underskrevet den 18. december 1979 i FN's generalforsamling. Konventionen er beskrevet som en menneskerettighedskonvention for kvinder og trådte i kraft den 3. september 1981. Konventionen er ratificert af 186 medlemslande, senest af Qatar den 29. april 2009. Det eneste vestlige land, som ikke har ratificeret den, er USA. En række lande har også ratificert konventionen sammen med en række reservationer og erklæringer.

Eksterne henvisninger 
 Konventionens tekst, un.org 
 Konventionens tekst , retsinformation.dk

Etableret i 1979
Kvindekonvention
FC Politehnica Timișoara

FC Timişoara er en fodboldklub hjemmehørende i den rumænske by Timişoara. Klubben er den med flest tiskuere til hjemmekampene i Rumænien. Der er plads til 32.019 tilskuere på Stadionul Dan Paltinisanu.

Der kører p.t. en sag om, hvorvidt klubben skal have overdraget titlerne fra byens tidligere klub, FC Politecnica.

Titler 
 Rumænske mesterskaber (1): 2009
 Rumænske pokalturnering (2): 2007 og 2009

Eksterne referencer 

Fodboldklubber i Rumænien
Etableret i 2002
Timişoara
Binzhou

Binzhou (kinesisk skrift: 滨州市; pinyin: Bīnzhōu) er en by på præfekturniveau i den østkinesiske provins Shandong. Den har et areal på 9.454 km², og en befolkning på 3.730.000 mennesker (2007). 

Sun Tzu der regnes for forfatter af det militærstrategiske værk «Krigskunsten» fra 6. århundrede f.Kr., blev måske født i dette område, som den gang var del af staten Qi.

Administrative enheder
Binzhou består af et bydistrikt og seks amter:
Distriktet Bincheng (滨城区), 1.041 km², 610.000 indb., centrum og regeringssæde;
Amtet Huimin (惠民县), 1.364 km², 620.000 indb., hovedby: Sunwu (孙武镇);
Amtet Yangxin (阳信县), 798 km², 430.000 indb., hovedby: Yangxin (阳信镇);
Amtet Wudi (无棣县), 1.979 km², 430.000 indb., hovedby: Wudi (无棣镇);
Amtet Zhanhua (沾化县), 2.114 km², 380.000 indb., hovedby: Fuguo (富国镇);
Amtet Boxing (博兴县), 901 km², 470.000 indb., hovedby: Boxing (博兴镇);
Amtet Zouping (邹平县), 1.250 km², 700.000 indb., hovedby: Huangshan (黄山街道).

Trafik
Kinas rigsvej 205 passerer gennem området. Den begynder i Shanhaiguan i Hebei og ender mod syd i  Shenzhen i provinsen Guangdong. Undervejs passerer den  blandt andet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Kinas rigsvej 220 løber fra Binzhou til Zhengzhou i Henan.

Bypræfekturer i Shandong
Győri ETO FC

Győri Egyetertes Torna Osztaly FC er en fodboldklub hjemmehørende i den ungarske by Győr. Klubben blev stiftet i 1904 under navnet Győri Vagongyar og har undergået mange navneændringer siden. Klubben spiller sine hjemmekampe på ETO Park med plads til 16.000 tilskuere.

Titler 
 Ungarske mesterskaber (3): 1963, 1982 og 1983
 Ungarske pokalturnering (4): 1965, 1966, 1967 og 1979

Fodboldklubber i Ungarn
Etableret i 1904
Győr
FK Dnjapro Mahiljow

FK Dnjapro Mahiljow (  ) , omtalt som Dnjapro eller Dnepr, er en fodboldklub hjemmehørende i den hviderussiske by Mahiljow. Klubben spiller sine hjemmekampe på Spartak Stadion med plads til 7.350 tilskuere. Klubben spiller i 2021 i Hvideruslands næstbedste liga.

Historie
Klubben blev oprettet i 1960 og har spillet under forskellige navne:
 Khimik  (1960—1963)
 Spartak  (1963—1973)
 Dnjapro  (1973—1997)
 Dnajpro-Transmasj  (1998—2005)
 Dnjapro (2006-2018)
Siden 2019 spilles der under det nuværende navn Dnjapro Mahiljow

Klubben spillede i de fleste år frem til Sovjetunionens opløsning i 1991 i den sovjetiske 3. division.  Fra 1992 har  klubben med få undtagelser spillet i den bedste hviderussiske liga. I 2018 blev klubben nedrykket fra bedste liga og i foråret 2019 blev klubben sammenlagt med FK Pramen Minsk ;   for på den måde at genskabe et hold i de bedste rækker i byen Mahiljow.

Titler 
 Hviderussiske mesterskaber (1): 1998
 Hviderussiske pokalturnering (0):

Historiske slutplaceringer

Nuværende trup 
Fra september 2021 ifølge klubbens officielle websted .

Referencer

Eksterne henvisninger 

Klubbens officielle hjemmeside 

Fodboldklubber i Hviderusland
Etableret i 1960
Etableret i 2019
Mahiljow
Bent Sørensen

Bent Sørensen har flere betydninger:

 Bent Sørensen (billedhugger) – en dansk billedhugger
 Bent Sørensen (fodboldspiller) – en dansk fodboldspiller
 Bent Sørensen (fysiker) - dansk fysiker
 Bent Sørensen (komponist) – en dansk komponist
 Bent Sørensen (medlem af Folketinget) - dansk politiker, medlem af Folketinget 1971-1973 (født 1933)
 Bent F. Sørensen - en dansk ingeniør og forsker i brudmekanik
 Bent Sørensen (skakspiller) - dansk politiker og skakstormester i korrespondanceskak (1943-2022)
 film
 Bent Sørensen (dokumentarfilm) – dansk portrætfilm fra 1965 af Kristian Begtorp om billedhugger Bent Sørensen